  Анжелика Тихонова корреспондент Якшур-Бӧдья ёросысь Кекоран черкогуртысь егит удмурт кибашлы Василий Широбоков спортъя дано мастерлэн Максим Вылегжанинлэн кузьымъёсыз понна питрано куасэн бызьылонъя VII ӵошатсконъёслы кубокъёс лэсьтӥз. Ӵошатсконъёс 27-28 пӧсьтолэзе, Г. А. Кулакова нимо спортъя комплексын ортчозы. Со сярысь Василий Широбоков ивортодэтъя «Удмуртия» агентстволэн корреспондентэзлы вераз. Та уж ласянь мон Максим Вылегжанинлы ачим вазиськи. Шумпотыса мар ке лэсьтысал, юрттысал шуи. Со туж шумпотӥз, ӵапак ӵошатсконъёслы кубокъёс кулэ вал шуиз. <....> Азьвыл таӵе дано адямиосын ужаме ӧй вал на. Мыным аслым но та уже туж дуно Василий Широбоков, кибашлыМаксим Вылегжанин кибашлылы аслэсьтыз малпанъёссэ вераз. Кык куасъёслэсь но куас бодыослэсь римской пусэн сизьым гожтоно вал шуиз. Нош Василий Широбоков, ӵошатсконъёс гужем ортчо бере, куасъёс интые лыжероллеръёс пуктыны ӵектӥз. Собере огъя вылтуссэ малпаз ини но уж борды кутскиз. Василий Широбоковлэн кылъёсызъя, солэн вань тӥрлыкез, кудӥз компьютере кулэ луись суредэз, гожтэмез пыртыса, сое пу вылэ суреда. Кубокъёслэн инъетсы тыпылэсь. Бодыосыз но питранъёсыз – мульы писпулэсь. Роллеръёслэн инъетсы но боды кутонъёс – самшитлэсь. Улӥяз корт угольниклэсь инъет. Буямын вӧйын Василий Широбоков, кибашлы   Кибашлы ньыль кубокъёс лэсьтӥз. Матысь шутэтскон нуналъёсы соосты ӵошатсконъёсын вормисьёслы люкылозы ини. Посмотреть эту публикацию в Instagram Кубки для Чемпионов готовы от @wwmaster Эксклюзив, своими руками, да ещё из дерева. Восхищаюсь такими людьми! #кубок #дерево #эксклюзив #всеиздерева #своимируками Публикация от Максим Вылегжанин (@max_vylegzhanin) 23 Июл 2019 в 3:50 PDT Ватсалом, Василий Широбоков туэ «Шундыкар» лагерьын «Калык киуж» отрядын дышетӥсь луыса тыршоз. Солэн кылъёсызъя, отын но со пиналъёсын кубокъёс лэсьтон бордын тыршыны малпа. Угось элькунмы спортэн зол эшъяське, ӵошатсконъёс ӵем ортчо, соин ик синпель кузьымъёс лэсьтон туж тунсыко. Нош 2017-тӥ арын, кылсярысь, кибашлылэн валтэмез улсын шундыкарчиос Быдӟым крезь но кубыз пӧрмытӥзы. Тодэ вайытом, Ижкарысь Туризмъя но киужъя йӧскалык центрын Василий Широбоковлэн кибашлы семьяезлэн адӟытонзы ужа. Тегъёс: Спорт МаксимВылегжанин Удмуртия кибашлыос куас киуж Якшур-Бӧдья  